ประจำเดือนมาเกือบเดือนแล้วค่ะ อันตรายมั้ยค่ะ ไม่มีเวลาไปหาเลยค่ะ ถ้าอันตรายจันทร์นี้จะไปหาค่ะ กรณีนี้เสี่ยงเป็นโรคอะไรมั้ยค้ะ อีกอย่าง คลอดลูกไม่เคยตรวจภายในเลย 2ปีแล้วค่ะ
สวัสดีค่ะ หากประจำเดือนมานานเกือบเดือนแล้ว ถือว่ามีอาการเลือดออกผิดปกติจากช่องคลอด โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย2. มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย3. การทำงานผลิตฮอร์โมนของรังไข่ผิดปกติ4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. การใช้ฮอร์โมนบางชนิด เช่น ยาฉีดคุมกำเนิด ยาสตรี สมุนไพรต่างๆ เป็นต้นหากที่ผ่านมาได้มีเพศสัมพันธ์ ควรลองตรวจหาการตั้งครรภ์ดูด้วย แต่หากไม่ได้มีเพศสัมพันธ์ แต่หากยังคงมีเลือดออกไหลต่อเนื่อง ก็ควรไปพบแพทย์เฉพาะทางสูติ-นรีแพทย์เพื่อหาสาเหตุและรักษาค่ะ ไม่ควรปล่อยไว้นานต่อไป เพราะจะทำให้เกิดภาวะโลหิตจางตามมาได้ค่ะ